**Приложение № 8**

**П Р О Т О К О Л**

**от обществено обсъждане на отчета за изпълнението на бюджета на Община Разград и сметките за средства от Европейския съюз към 31.12.2018 година**

Днес, 26.06.2019 г., от 17,30 ч. в кафе „Зайо Байо“ към ОП УСХПД се проведе обществено обсъждане на отчета за изпълнението на бюджета на Община Разград и сметките за средства от Европейския съюз към 31.12.2018 г.

Присъстваха 19 човека – общински съветници, служители на Общинска администрация и журналисти.

Обсъждането протече по следния ред:

1. Представяне на Отчета за изпълнението на бюджета на Община Разград и сметките за средства от Европейския съюз към 31.12.2018 г.

2. Обсъждане на Отчета – въпроси, становища и предложения, като г-жа Надежда Радославова, председател на Общински съвет Разград, уточни, че не са получени въпроси и предложения на посочената в поканата електронна поща.

Г-жа Надежда Радославова, Председател на Общински съвет Разград, откри общественото обсъждане и даде думата на д-р Валентин Василев, Кмет на Община Разград, за презентиране на отчета за изпълнението на бюджета на Община Разград и сметките за средства от Европейския съюз към 31.12.2018 г.

Д-р Валентин Василев запозна присъстващите с изпълнението на бюджета на Община Разград и сметките за средства от Европейския съюз за 2018 г. Чрез диаграми бяха онагледени приходната и разходната част, в т.ч. за делегираните от държавата дейности, за дофинансиране на делегираните от държавата дейности и за местни дейности, както и изпълнението на инвестиционната програма на общината. Присъстващите бяха запознати с отчета за общинския дълг и отчета за изпълнението на проекти на Община Разград по оперативни програми на Европейския съюз през 2018 г.

Г-жа Надежда Радославова предостави думата на присъстващите за въпроси, изказване на мнения, становища и предложения.

Поради липса на желаещи за изказвания и въпроси и с изчерпване на дневния ред общественото обсъждане на отчета за изпълнението на бюджета на Община Разград за 2018 г. беше закрито.

**27.06.2019 г. Протоколчик:**

**/П.Иванова/**